Στα χέρια της ΕΛ.ΑΣ. ο «βασιλιάς» του χρυσού - Τεράστια επιχείρηση από τους αστυνομικούς – Πώς συνελήφθη – Ποια η δράση του

Μια από τις μεγαλύτερες επιχειρήσεις της ΕΛ.ΑΣ. για την εξάρθρωση κυκλώματος λαθρεμπορίας χρυσού και τη σύλληψη κακοποιών που εισέβαλαν σε σπίτια καθώς και συνεργούς κλεπταποδόχους ξεκίνησε το πρωί της Τρίτης (27/11) στις 6:00 το πρωί και ολοκληρώθηκε τρεις ώρες αργότερα.

VIRAL ΕΙΔΗΣΕΙΣ

Μέχρι στιγμής έχουν συλληφθεί 59 άτομα, Έλληνες και αλλοδαποί.

Ανάμεσά τους ένας από τους πιο γνωστούς ενεχυροδανειστές, που στην περίοδο της κρίσης άνοιξε περισσότερα από 30 καταστήματα στην Ελλάδα και, όπως μας ενημέρωνε από τα διαφημιστικά του σποτ, «αγόραζε τα κοσμήματα σαν κόσμημα και όχι σαν χρυσό».

Πρόκειται για τον περίφημο Ριχάρδο ή πιο σωστά Δημήτρη – Ριχάρδο Μυλωνά, ο οποίος σύμφωνα με πληροφορίες συνελήφθη στο σπίτι του στη Σαρωνίδα.

Οι διαφημίσεις του έχουν κατακλύσει τους τηλεοπτικούς μας δέκτες τα τελευταία χρόνια, ενώ έχει απασχολήσει τη δικαιοσύνη για κακουργηματικές απάτες και φοροδιαφυγή.

Ο 51χρονος Δημήτρης-Ριχάρδος Μυλωνάς είχε συλληφθεί και στο παρελθόν έπειτα από επιτόπιο φορολογικό έλεγχο που διενήργησε κλιμάκιο αστυνομικών της Διεύθυνσης Οικονομικής Αστυνομίας.

Έχει βρεθεί πλήθος αντικειμένων, κυρίως πλάκες χρυσού, και τώρα πρέπει να γίνει η σχετική έρευνα ποια από αυτά είναι προϊόν κλοπής.

Την υπόθεση ερευνούσε εδώ και τέσσερις μήνες το αστυνομικό τμήμα Αμαρουσίου και μόλις συγκέντρωσαν τα στοιχεία που έπρεπε και έδωσε το «πράσινο φως» και η δικαστική αρχή, μπήκαν στην τελική φάση για τις συλλήψεις.

Μάλιστα χρειάστηκε να ενισχυθεί το αστυνομικό τμήμα Αμαρουσίου με περισσότερους αστυνομικούς για να γίνει η επιχείρηση στην οποία συμμετείχαν πάνω από 150 αστυνομικοί της ΕΚΑΜ, της ΟΠΚΕ ακόμα και διμοιρίες.

Ταυτόχρονες επιχειρήσεις έγιναν σε Βόλο και Θεσσαλονίκη ενώ, συνολικά πραγματοποιήθηκαν 15 κατ’ οίκον έρευνες.

Σύμφωνα με τα στοιχεία που έχουν γίνει μέχρις στιγμής γνωστά, ο γνωστός ενεχυροδανειστής φαίνεται να είχε τον ρολό του κλεπταποδόχου ενώ υπάρχουν και αλλά ενεχυροδανειστήρια που ελέγχονται, καθώς προκύπτει να έχουν σχέση με την υπόθεση.

Στην ουσία της υπόθεσης, οι Αρχές έχουν ξεκαθαρίσει το πώς δρούσαν δυο εγκληματικές οργανώσεις, με συνδετικό κρίκο μεταξύ τους, ώστε να λιώνουν κοσμήματα -είτε από ληστείες είτε από κλοπές είτε από ενέχυρα- και να τα μετατρέπουν σε πλάκες χρυσού. Στη συνέχεια, αποστέλλονταν στο εξωτερικό σε παράνομα κυκλώματα.

Την υπόθεση χειρίστηκαν οι ίδιοι αστυνομικοί που πριν δυο χρονιά είχαν εξαρθρώσει την μεγάλη σπείρα των Ρομά με το χρυσό.

ΔΕΙΤΕ ΦΩΤΟΓΡΑΦΙΕΣ ΣΤΗΝ ΠΑΡΑΚΑΤΩ GALLERY:

Διαβάστε επίσης:

Κοινωνικό μέρισμα: Ποιοι θα εισπράξουν από 250 έως 1.400 ευρώ - Ποιοι το χάνουν